# Cornelis Drebbel

Cornelis Jacobszoon Drebbel (1572 – 7 de novembre de 1633) va ser un neerlandès que l'any 1620 va construir el primer vaixell submarí navegable, Drebbel va ser un innovador que va contribuir al desenvolupament dels sistemes de mesurament i de control en l'òptica i en la química.
Porta el seu nom un petit cràter de la Lluna.
Cornelis Drebbel nasqué a Alkmaar, Holanda. Estudià a l'acadèmia de Haarlem. L'any 1600, Drebbel va construir una font a Middelburg i es trobà amb Hans Lippershey, constructor de telescopis i amb el seu soci Zacharias Jansen. Amb ell Drebbel va aprendre a fabricar lents òptiques. Al voltant de 1604 ell i la seva família es van traslladar a Anglaterra, probablement invitats pel rei James I. El 1610 Drebbel va ser invitat a la Cort de l'Emperador Rudolf II a Praga, quan morí l'emperador, Drebbel tornà a Londres on morí l'any 1633.

## Obra
### Òptica

El 1619 Drebbel dissenyà i construí telescopis i microscopis. Drebbel esdevingué famós el 1621 per la seva invenció d'un microscopi amb dues lents convexes. Diversos autors incloent Christiaan Huygens assignen la invenció del microscopi compost a Drebbel. Tanamteix un napolità anomenat Fontana, en va reclamar la invenció el 1618. ltres fonts atribueixen la invenció del microscopi compost a Hans Jansen i al seu fill Zacharias al voltant de 1595. El 1624 Galileo envià un microscopi del tipus Drebbel a Federico Cesi (1585–1630), qui el va fer servir per il·lustrar Apiarum, un llibre sobre les abelles.

### Química

L'obra escrita més famosa de Drebbel va ser Een kort Tractaet van de Natuere der Elementen (un breu tractat sobre la naturalesa dels elements) (Haarlem, 1621). També va participar en la invenció del fulminat de mercuri. Va descobrir que la mescla de “spiritus vini” amb mercuri i plata en “aqua fortis” podia ser explosiva.
Drebbel també inventà una incubadora de pollastres i un termòstat de mercuri que en mantenia la temperatura constant automàticament. També treballà en sistemes d'aire condicionat. També s'atribueix a Drebbel la invenció d'un termòmetre de treball.

### Submarí

També va construir el primer submarí navegable l'any 1620 quan treballava per a la Royal Navy anglesa. Utilitzant el disseny fet el 1578 per part del matemàtic William Bourne, fabricà un submarí cobert dun marc de fusta i cuir. Entre 1620 i 1624 Drebbel l'assajà amb èxit i en va fer dos models més, el tercer podia portar 16 persones. Aquest model va ser mostrat al rei James I i a milers d'espectadors. El submarí va estar submergit durant tres hores i podria haver anat de Westminster a Greenwich i tornat, a una fondària de 4 o 5 metres. Fins i tot sembla que el Rei James I hauria entrat dins del submarí i viatjat amb ell sota l'aigua. Aquest submarí mai va entrar en combat.
Recentment, estudiant informes de l'època, s'ha suggerit que no era un vaixell submarí pròpiament dit sinó un semi-submergible capaç d'anar pel Tàmesi gràcies al corrent del riu.

## Referències

* ↑ «Drebbel's website www.drebbel.net». Sites.google.com. [Consulta: 6 agost 2010].
* ↑ «Tierie, Gerrit. Cornelis Drebbel. Amsterdam: HJ Paris, 1932.». [Consulta: 22 juny 2013].
* ↑ «Biografia».
* ↑ The Microscope – Its Design, Construction and Applications by F. S. Spiers. Books.google.be, 2008-11-30. ISBN 978-1-4437-2594-1 [Consulta: 6 agost 2010].
* ↑ A Practical treatise on the use of the microscope by John Quekett, John Thomas Quekett. Books.google.be, 1852 [Consulta: 6 agost 2010].
* ↑ Under the microscope by William J. Croft. Books.google.be, 2006. ISBN 978-981-02-3781-3 [Consulta: 6 agost 2010].
* ↑ The Dawn of Microscopy, by David Bardell © 2005 National Association of Biology Teachers.
* ↑ Een Kort Tractaet van de Natuere der Elementen C. Drebbel, 1621
* ↑ «Advanced Main Group Chemistry (I) – Rings, Chains, Clusters». 131.104.156.23, 27-01-2000. Arxivat de l'original el 2004-07-07. [Consulta: 6 agost 2010].
* ↑ F. Kurzer: “Fulminic Acid in the History of Organic Chemistry“, J. Chem. Educ. 2000, 77, 851
* ↑ «Tierie, Gerrit. Cornelis Drebbel. Amsterdam: HJ Paris, 1932.». [Consulta: 3 maig 2013].
* ↑ «Scientific American. / Volume 5, Issue 50, August 31, 1850». Memory.loc.gov. [Consulta: 6 agost 2010].
* ↑ Davis, RH. Deep Diving and Submarine Operations. 6a edició. Tolworth, Surbiton, Surrey: Siebe Gorman & Company Ltd, 1955, p. 693.
* ↑ Acott, C. «A brief history of diving and decompression illness.». South Pacific Underwater Medicine Society Journal, 29, 2, 1999. Arxivat de l'original el 2011-09-05. ISSN: 0813-1988. OCLC: 16986801 [Consulta: 17 març 2009]. Arxivat 2009-02-01 a Wayback Machine.
* ↑ «King James VI and I». Royal.gov.uk. [Consulta: 6 agost 2010].
* ↑ «Cornelis Drebbel: inventor of the submarine». Dutch Submarines. Arxivat de l'original el 2012-05-30. [Consulta: 23 febrer 2008].
* ↑ Gray, Edwyn. Disasters of the Deep A Comprehensive Survey of Submarine Accidents & Disasters. Leo Cooper, 2003, p. 18. ISBN 0-85052-987-5.

## Fonts

* BBC bio
* Andrew Szydlo, Water that does not wet hands, (Polish Academy of Sciences, 1994)
* Brett McLaughlin, Cornelis Drebbel and the First Submarine (1997)
* L.E. Harris, The Two Netherlanders, Humphrey Bradley and Cornelis Drebbel (Cambridge, 1961)
* (neerlandès) F.M. Jaeger, Cornelis Drebbel en zijne tijdgenooten, (Groningen, 1922)
* Who was Cornelis J. Drebbel ? Arxivat 2002-06-08 a Wayback Machine.

## Enllaços externs

* Cornelis Drebbel (1572–1633)
* Drebbel on Freebase Arxivat 2012-06-20 a Wayback Machine.
* Cornelis Drebbel: inventor of the submarine Arxivat 2012-05-30 at Archive.is
* Drebbel Institute for Mechatronics: Who was Cornelis J. Drebbel? Arxivat 2002-06-08 a Wayback Machine.
* The Voynich Manuscript: Drebbel's lost notebook?